Mohamad Ašraf Gani
<s>Mohammad Ashraf Ghani  (paštunski/, rođen 1949) je afganistanski političar, koji je od 2014. do 2021. vršio dužnost predsjednika Afganistana.</s>

<s>Rođen je u paštunskoj porodici u Logarskoj pokrajini.</s><s>1970-ih je studirao antropologiju na Američkom univerzitetu u Bejrutu, gdje je magistrirao, te upoznao suprugu Rulu Ghani sa kojom ima dvoje djece.</s><s>1977. je nakratko predavao antropologiju na Kabulskom univerzitetu prije nego što je od tadašnje afganistanske vlade dobio stipendiju za nastavak školovanja na njujorškom Univerzitetu Columbia.</s><s>Sljedećih godina se osposobljavao i radio u SAD, prije nego što se 1991. godine zaposlio u Svjetskoj banci.</s>

<s>U domovinu se vratio nakon američke invazije i pada talibanskog režima.</s><s>Krajem  2001. je sudjelovao u izradi Bonskog sporazuma kojom su različite antitalibanske frakcije dogovorile privremenu vladu, odnosno imenovale Hamida Karzaija za novog predsjednika.</s><s>Ghani je kasnije služio kao Karzaijev savjetnik, a od 2002. do 2004. kao ministar financija.</s>

<s>Godine 2009. se pak protiv Karzaija natjecao na predsjedničkim izborima gdje je završio na četvrtom mjestu sa 3 % glasova.</s><s>Pet godina kasnije, 14. juna 2014. godine, je na novim predsjedničkim izborima, gdje su mu potpredsjednički kandidati na listi bili kontroverzni gospodar rata Abdul Rašid Dostum i Hazara čelnik Sarwar Danish porazio Abdullaha Abdullaha u drugom krugu.</s><s>Njegovu inauguraciju je odgodio spor oko valjanosti izbornog procesa, odnosno prebrojavanje glasova koje je dogovoreno uz posredovanje američkog šefa diplomacije Johna Kerryja.</s><s>Nakon što je Abdullah priznao njegovu pobjedu, Ghani je preuzeo dužnost predsjednika.</s>

<s>Avganistanski zvaničnici su 15. avgusta 2021. izjavili da je Gani u jutarnjim satima napustio predsedničku palatu u Kabulu, i otišao u američku ambasadu, odakle je prebegao u Tadžikistan, nakon što su Talibani preuzeli kontrolu nad glavnim gradom..</s>

<s>Vidi još 
 Ofanziva Talibana 2021.</s>

<s>Izvori</s>

<s>Vanjske veze</s>

<s>Islamic Republic of Afghanistan: Office of the President 
 Afghan Elections Dossier – Ashraf Ghani, August 2009 – Radio France Internationale</s>

<s>|-</s>

<s>Afganistanski pisci
Afganistanski političari
Predsjednici Afganistana</s>

